**SUFLETELE NOASTRE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUFLETELE NOASTRE

În şiruri lungi, trec sufletele noastre,

Din nicăieri, spre nicăieri din nou.

Într-un tonou prin zările albastre,

Ecou al unui nenăscut ecou.

Se descompun şi recompun materie

Să umple golul năpădit de gol.

Reînceputul nesfârşit le sperie.

Transcend inced către acelaşi rol.

N-au ying şi yang, n-au nord şi sud, n-au timp!

Sunt punctul zero fără minus/plus.

Vin şi se duc într-un continuu schimb.

Nu observăm decât dacă s-au dus.